**Stelpē, Latvijas Amatieru čempionātā motokrosā noskaidroti klašu TOP3 ātrākie**

**Svētdien, 1. augustā “Pīlādžu” mototrasē norisinājās Latvijas Amatieru čempionāta trešais posms motokrosā.**

Naktī uz svētdienu uzlija lietus, kas aizskaloja prom sestdienas, Latvijas Juniora čempionātā radītos putekļus. Latvijas Amatieru čempionātā trase bija laba un gatava uzņemt 176 dalībniekus jaunam startam. Arī šajā posmā, 16 klasēs bija sīvas cīņas par uzvarām.

MX30+ klasē **Raivis Eikmanis** (“Rambas R”) ieguva trešo vietu. Viņš pastāstīja, ka “Stelpē ir kārtīga motokrosa trase, tā bija ar lielām un asām bedrēm. Visiem bija grūti izturēt braucienu. Gribējās to nedaudz līdzenāku, bet tas bija īsts motokross. Mūs salika vienā braucienā ar MX Open klases sportistiem. Ātrums bija liels, bet tas ir labi.” Runājot par konkurentiem trasē, sportists atzina, ka lielākais ir Grigorii Laguta (“KTM Motofavorīts”), spīdveja leģenda. “Viņš ir ātrs. Ar viņu pagaidām grūti cīnīties. Viņa starti ir pārliecinoši un perfekti. Kvalifikācijas braucienā biju otrais, biju apsteidzis Raivi Elksni. Braucienos viņš bija ātrāks par mani. Pieredze viņam ir liela. Otrajā braucienā man sanāca cīņa ar Mārtiņu Marķitānu (“MX Factory Latvia”). Cīnījāmies visu braucienu, līdz viņš pieļāva vairākas kļūdas. Man izdevās līdz finišam noturēt tempu,” stāsta Eikmanis, kuram Stelpē patika viss gan trase, gan atmosfēra, viņa skatījumā, viss bija “forši”. “Sacensības bija līmenī. Paldies ģimenei un draugiem! Galvenais, lai visi varam startēt sacensībās,” tā Raivis Eikmanis.

Sacensību rīkotājs **Ēriks Pīlādzis** ir gandarīts par aizvadīto motokrosa nedēļas nogali Stelpē, “Pīlādžu” mototrasē. “Viss noritēja labi. Kopumā bija ideāli laikapstākļi sacensībām, jo nebija pārāk karsti, kā arī sacensību dienā nelija. Paldies visiem, kas atbruaca,” tā Ēriks Pīlādzis.

**Latvijas Amatieru čempionāta uzvarētāju TOP3**

**MX18+ klasē:**

1. Dāvids Rjabovs (“Rodeo MX”)
2. Jānis Riters (“GF Racing Team”)
3. Edgars Volfs (MK “Stende”)

**MX30+ klasē:**

1. Grigorii Laguta (“KTM Motofavorīts”)
2. Raivis Elksnis
3. Raivis Eikmanis (“Rambas R”)

**MX40+ klasē:**

1. Aleksandrs Smirnovs (“Rambas R”)
2. Andris Jonaitis (“GF Racing Team”)
3. Raimonds Kalniņš (“DAKO Ziemeļvidzeme”)

**MX45+ klasē:**

1. Leons Kozlovskis (MX “Ādaži”)
2. Intars Janbergs (“Saldus motoklubs”)
3. Andis Spila (“VV Moto”)

**MX50+ klasē:**

1. Raimonds Baltgalvis (MX “Olaine”)
2. Jurijs Kovgers (privāti)
3. Arvis Sanders (“Rodeo MX”)

**MX55+ klasē:**

1. Egidius Maciunas
2. Ritvars Volfs (MK “Stende”)
3. Andris Siliņš (MK “Stende”)

**MX Iesācēji klasē:**

1. Kārlis Catlaks (“F.F.F.”)
2. Kristofers Everts Egle (“GF Racing Team”)
3. Edgars Jurčenoks (MK “ASB”)

**MX Open klasē:**

1. Rainers Žuks (“Motokurzeme”)
2. Kristers Drevinskis (“Rodeo MX”)
3. Harijs Suharževskis (MK “ASB”)

**Q Amatieri klasē:**

1. Kārlis Neija (“Gulbenes moto”)
2. Karls Robins Rillo
3. Aigars Šaicāns (“Motokruīzs”)

**Q Veterāni klasē:**

1. Andris Ciršs (“MX Ādaži”)
2. Arnis Pūle (“Motokruīzs”)
3. Jānis Kļaviņš (“Gulbenes moto”)

**Q Open klasē:**

1. Matīss Palēvics (“Rodeo MX”)
2. Atis Breds (“Gulbenes Moto”)
3. Viktors Vaskis (“Rodeo MX”)

**Q Hobiju klasē:**

1. Ilja Dektjarjovs (“Camk Latgale”)
2. Mārtiņš Žagars (privāti)
3. Raitis Āboliņš (“Gulbenes Moto”)

**BV Open klasē:**

1. Daniels Lielbārdis un Bruno Lielbārdis (privāti)
2. Jānis Jegorovs un Pēteris Jegorovs (“Rambas R”)

**BV Amatieri klasē:**

1. Emīls Tilaks un Elmārs Tilaks (“Elkšņi”)
2. Markuss Auniņš un Lotārs Aleksejevs (MK “Stende”)
3. Kaspars Lubgans un Oskars Dudens (“Kristera Serģa Motoklubs”)

**BV Veterāni klasē:**

1. Modris Stelle un Roberts Klāvs Užāns (“Camk Latgale”)
2. Jānis Sedlenieks un Ģirts Indrijaitis (MK “ASB”)
3. Darius Sabockis un Evaldas Valma (Lietuva)

**BV Gaiss klasē:**

1. Algimantas Urbonas un Martynas Zaliauskas (Lietuva)
2. Kaspars Puriņš un Mairis Lukašovs (“Suzuki Latvia - VILDERS”)
3. Aleksandrs Borozdins un Māris Lukašovs (“Camk Latgale”)

**Sacensību rezultāti:** <https://speedhive.mylaps.com/Events/1893235>

*Informāciju sagatavoja Luīze Vīksna (LaMSF)*